Bratislav Gašić zvanično postavljen za šefa BIA - Info 24\nRedakcija May 29, 2017\t0 Comments\nVlada Srbije izabrala je danas Bratislava Gašića za direktora Bezbednosno informativne agencije (BIA), prenosi BLIC.\nGašić je izabran na sednici kojom je poslednji put predsedavao premijer Aleksandar Vučić, koji će u sredu položiti zakletvu i preuzeti dužnost predsednika Srbije.\nGašić je prošle nedelje zamrzao članstvo u Srpskoj naprednoj stranci i funkciju u Predsedništvu SNS, zbog najave da će biti izabran za šefa BIA.\nOn je izjavio da je funkcija koju će preuzeti za njega veliki izazov i odgovornost, kao i da mu je velika čast da služi svojoj zemlji.\nGašić je rekao da će jedan od prvih zadataka na tom mestu biti jače povezivanje svih bezbednosnih službi, odnosno BIA sa Vojno-bezbednosnom i Vojno-obaveštajnom službom.\n– Zadatak je da se aspekt komunikacija podigne na viši nivo. Ne kažem da on nije dobar ali može biti i bolji – rekao je Gašić.\nBečić: Gašić ima veliko iskustvo, unaprediće službu\nPredsednik Odbora Skupštine Srbije za kontrolu službi bezbednosti Igor Bečić pozdravio je danas izbor Bratislava Gašića za direktora BIA, navodeći da je on čovek velikog iskustva u sektoru bezbednosti i odbrane.\nBečić kaže da je njegov doskorašnji stranački kolega “čovek zavidnih organizacionih sposobnosti, vredan, posvećen i odan svojoj otadžbini i njenim građanima”, i da očekuje da će imati kvalitetnu saradnju sa Odborom u interesu bezbednosti Srbije i njenih građana.\nJaka politička figura\n– Kao jaka politička figura biće veoma sposoban da se na političkom nivou snažno zalaže kako za interese službe i njen efikasan rad, ali i tehnološku i svaku drugu podršku tako i za nacionalne interese u procesu reforme službe skopčane sa nastavkom evropskih integracija – naveo je Bečić.\nOn smatra i da će Gašić doprineti boljoj koordinaciji sa vojnim službama bezbednosti i Ministarstvom unutrašnjih poslova, kvalitetnoj saradnji i koordinaciji bezbednosnog sektora sa predsednikom Srbije.\nTags: BIA, bratislav, Bratislav Gasic, gasic, krusevac, SNS, srbija, Srpska napredna stranka\nĐoković pobedom nad Granoljersom počeo odbranu titule u Parizu


Self-care portal mts-a olakšava vođenje biznisa › Made-in-Germany.rs\nKompanija mts je na svom sajtu uvela self-care portal koji poslovnim ljudima omogućava da uštede vreme, pregledaju sve što se tiče telefonije i interneta na jednom mestu, bolje kontrolišu troškove poslovanja i zaštitite poslovne podatke na jednostavan i adekvatan način.\nPoslovna komunikacija se u u današnje vreme u sve većoj meri odvija putem telefona i interneta, Čak 73 posto korisnika neke usluge radije koristi sajt kompanije umesto razmene poruka, razgovora ili četa uživo sa službom za podršku, a 70 posto novih korisnika očekuje da se na sajtu nađe i self-care aplikacija.\nSelf-care portal mts-a sadrži bazu podataka i instrukcija, spisak najčešćih pitanja korisnika sa odgovorima i forume na kojima se može diskutovati sa drugim korisnicima. Na ovaj način obezbeđeno je pružanje podrške korisnicima bez interakcije sa predstavnicima kompanije provajdera usluge, prenosi B92.\nPreko self-care portala lako i brzo se mogu pregledati svi aktivni servisi (mobilni i fiksni brojevi, internet, TV), pregledati dugovanja ili proveriti istorija plaćanja i dobiti listing za sve fiksne i mobilne linije. Korisnik može uputiti i prigovor na račun ili poslati podešavanja za MMS i GPRS.\nPortal omogućava samostalno aktiviranje SIM kartica kada korisniku to odgovara, kao i da se bez čekanja operatera ili slanja zahteva obavi zamena ili blokada kartica i aktiviraju roming i internet dodaci. Sve izmene koje se naprave na portalu trenutno su vidljive i aktivne na željenoj SIM kartici.\nPored toga, kontrola troškova se može značajno pojednostaviti i ubrzati, jer se na ovaj način može proveriti potrošnja za svakog zaposlenog, definisati limiti potrošnje po zaposlenom i ograničiti potrošnja za određenu vrstu sadržaja.\nKorisnicima je na raspolaganju i Biznis aplikacija koja nudi mogućnost pregleda i preuzimanja listinga za poslednjih 12 meseci, a neprijatna iznenađenja se mogu sprečiti postavljanjem limita, pregledom aktivnih dodatnih servisa i tarifnih dodataka i upravljanjem brojevima zaposlenih sa bilo kog mesta, u bilo koje vreme, poručuju iz mts-a.


Zavod za zaštitu spomenika kulture u kolekciji Kongresne biblioteke\nTanjug 10. decembra 2021. 15:25\nBEOGRAD – Naučni časopis “Nasleđe” i druge publikacije Zavoda za zaštitu spomenika kulture grada Beograda od sada se nalazi u digitalnim kolekcijama Kongresne biblioteke u Vašingtonu, saopštila je ova ustanova kulture.\nKao potvrda značaja publikacija koje Zavod za zaštitu spomenika kulture decenijama priprema i objavljuje, stigla je važna vest da je Kongresna biblioteka u Vašingtonu izabrala naučni magazin „Nasleđe“, kao važnu publikaciju koja predstavlja kulturno-istorijsko nasleđe Beograda, ali i ostala izdanja Zavoda.\nTako ih je uvrstila u svoju arhivsku digitalnu zbirku – kolekciju u kojoj se nalazi više od 32 miliona katalogizovanih publikacija.\nOva nacionalna biblioteka Sjedinjenih Američkih Država i jedna od nekoliko najvećih biblioteka u svetu, prikuplja, čuva, katalogizuje i ustupa na korišćenje publikacije i istraživačke materijale svih nacija sveta na više od 450 jezika.\nCilj ove kolekcije je podrška obrazovanju kao i očuvanje digitalnih publikacija, a uskoro će osim arhiviranja, omogućiti i dublji javni pristup sadržaju časopisa „Nasleđe“, kao i drugim publikacijama Zavoda u elektronskoj formi na sajtu .\nU okviru svoje osnovne delatnosti, Zavod za zaštitu spomenika kulture posvećen je prezentaciji i popularizaciji kulturno-istorijskog nasleđa Beograda, kroz izdavanje monografija, časopisa i kataloga, organizovanje konferencija i izložbi, saradnju sa medijima, kulturnim centrima, institutima, školama i fakultetima.\nKontinuitet delovanja kroz različite društvene epohe, svedoči o naporima više generacija stručnjaka u ostvarivanju misije zaštite nepokretnih kulturnih dobara na području Beograda.\nKako navode iz ove ustanove, kroz izdavačke delatnosti Zavoda do danas je objavljen veliki broj naslova i periodičnih izdanja.


Beograd: Skup u spomen žrtava genocida u Srebrenici održan uz provokacije desničara\nUčesnici skupa su nosili transparent "Nikada nećemo zaboraviti genocid u Srebrenici"\nPredstavnici Incijative mladih za ljudska prava upalili su večeras u Andrićevom parku u centru Beograda sveće kod fontane kako bi odali poštu žrtvama genocida u Srebrenici.\nIstovremeno su se u Ulici kralja Milana okupili članovi desničarskih organizacija koji su predstavnike Inicijative mladih gađali hirurškim rukavicama napunjenim vodom, uzvikivali ime Ratka Mladića optuženika za genocid u Srebrenici, a pojedini su nosili zastavu sa likom lidera radikala Vojislava Šešelja.\nMeđu okupljenima je bio i lider zabranjenog pokreta "Obraz" Mladen Obradović.\nDirektorka Inicijative mladih za ljudska prava Anita Mitić kazala je da je važno u Beogradu održati kontinuitet obeležavanja zločina u Srebrenici i da je jasna poruka mladih ljudi koji kažu da neće dozvoliti da žrtve tog zločina budu zaboravljene.\nOna je ocenila da je stanje u Srbiji "iz godine u godinu sve gore" a da se to posebno vidi iz činjenice da su na komemoraciju u Potočare otišli samo predstavnici srpske opozicije.\n"Došli smo da izrazimo poštovanje i održimo pomen žrtvama koje su brutalno ubijene", kazala je za RSE Anita Mitić.


Osnaživanje Srbije kroz ciljeve održivog razvoja - Ozonpress :: internet portal\nTag: osnaživanje, razvoj, Srbija, UN\nPodrška ekonomskom, socijanom i političkom razvoju Srbije, koju Tim Ujedinjenih Nacija u Srbiji pruža, utemeljena je na osnovnim vrednostima ove globalne organizacije.\n– Naš rad bazira se na naporima da niko ne bude izostavljen, odnosno da svaki pojedinac mora da dobije podjednaku šansu u društvu. Istovremeno, svi planovi, strategije i globalni ciljevi Ujedinjenih nacija, koje je usvojilo preko 150 zemalja u svetu, među kojima je i Srbija, nisu zakonom obavezujući. Naši ciljevi postaju realnost kada se volja ljudi pokrene – od vlada, preko civilnog društva, naučne i stručne javnosti, privrede i korporacija, lokalne zajednice do svakog pojedinca – izjavila je Karla Herši, stalna koordinatorka Ujedinjenih nacija u Srbiji.\n– Globalno gledano, procena Ujedinjenih nacija je da na svetu postojidovoljno novca da se svih 17 ciljeva ispune. Da bi u tome uspeli, osim davanja prioriteta Ciljevima na lokalnomnivou, mora se obezbediti i finansijski model za finansiranje ovih ciljeva – dodala je ona.\nPored velike posvećenosti Srbije u implementaciji Ciljeva održivog razvoja, Simona-Mirela Mikulesku, predstavnica Generalnog sekretara UN-a i šefica Kancelarije UN-a u Beogradu, naglašava značajan doprinos zemlje u pogledu globalnih mirovnih napora, pohvaljuje profesionalizam i dobar ugled srpskih mirovnjaka i pozdravlja napore Srbije da poveća broj žena u mirovnim snagama.\n– Srbija nastavlja da bude lider zapadnog Balkana u smislu doprinosa trupa i policije mirovnim naporima UN-a. Takođe cenimo konstruktivan pristup Srbije u promociji regionalne stabilnosti kroz poboljšanje odnosa sa susedima i angažovanje u dijalogu sa Prištinom koji facilitira EU – dodaje gospođa Mikulesku.\n– Vlada Srbije zahvalna je Ujedinjenim nacijama na podršci u teškim trenucima kroz koje je Srbija prošla prethodnih godina – od majskih poplava 2014. godine, do migrantske krize, kao i na veoma uspešnoj saradnji koju imamo sa velikim brojem agencija, fondova i programa koji su deo porodice Ujedinjenih nacija u Srbiji. UN može da računa na Vladu Srbije kao partnera u dostizanju ciljeva globalnih razvojnih ciljeva do 2030. godine i verujem da ćemo zajedno još uspešnije raditi na unapređenju javne uprave, ekonomskom razvoju, stvaranju društva jednakih šansi, zaštiti životne sredine i svemu što je bitno za razvoj našeg društva i za dobrobit svih građanki i građana Srbije – rekla je potpredsednica Vlade Srbije i predsednica Koordinacionog tela za rodnu ravnopravnost, prof. dr. Zorana Mihajlović.\nCiljevi održivog razvoja, poznati i kao globalni ciljevi, predstavljaju opšti poziv na delovanje kako bi se rešavali globalni izazovi,okončalo siromaštvo, zaštitila planeta i svakome obezbedilo da uživa mir i prosperitet. Oni imaju petosnovnih načela, univerzalnost, imperativ da niko ne bude izostavljen, integrisanu agendu, ljudska prava i nacionalno vlasništvo.Usvojilo ih je više od 150 država u Sedištu Ujedinjenih nacija u Njujorku 25–27. septembra 2015. godine, a predstavljeni su prilikom obeležavanja sedamdesete godišnjice Organizacije UN. Ciljeva održivog razvoja ima 17, a uz svaki od njih je utvrđeno i više konkretnih zadataka (ukupno 169) koje treba ostvariti do 2030. godine. Oni su integrisani i neodvojivi, i u njima se ogleda ravnoteža tri dimenzije održivog razvoja: ekonomske, socijalne i ekološke dimenzije.\nAkademski građanin 26/10/2017 u 18:41 Odgovorite\n„Okvir razvojnog partnerstva (ORP), potpisan nedavno, između Vlade R. Srbije i UN tima za period 2016-2020 predstavlja putokaz za stratešku saradnju na daljem unapređivanju dobre uprave i vladavine prava…“\nGde je pravo čuvara u Savamali koga su držali vezanog, kao i pojedinih prolaznika koje su „priveli“ i zabranili im da se dalje kreću do završetka rušenja?\nDalje ne moramo ništa da pričamo, dok se ovo ne reši, jer je smešno pričati o unapređivanju prava, kad su prava građana u Srbiji u zadnjih 5 godina značajno umanjena i većina je dovedena u situaciju da nema kome da se žali, jer sudovi više ne štite običnog građanina, kao ni policija.


Heinz-Christian Strache (49) je ranije u subotu izjavio da je podnio kancelaru Kurzu ostavku na funkciju vicekancelara, koju je "on prihvatio".\n"Napravio sam grešku i ne želim da to bude pretekst za slabljenje koalicije", istakao je Strache na konferenciji za novinare u Beču.\nOn je, međutim, izjavio da se radi o "ciljanom političkom napadu" i dodao da nije počinio nikakvu neregularnost. On je rekao da se radi o "perfidnom" činu i naglasio da taj susret na Ibici nije imao nastavak.\nOn je ipak priznao da je imao "tipični mačo stav izazvan alkoholom" i izvinio se svojoj supruzi, svojoj partiji i kancelaru Kurzu, rekavši da se ponašao "kao adolescent" koji ne kontroliše svoje riječi.\nPročitajte: Gudenus podnio ostavku na sve političke funkcije\nGudenus i Strache na videosnimku


Home / Ekologija / Izložba fotografija „Životna sredina bez cenzure“\n„Životna sredina bez cenzure“ naziv je izložbe fotografija, koja je otvorena u ponedeljak, 04. decembra 2017. godine u art kafeu i foto studiju „ZOOM“. Izloženi radovi pristigli su tokom foto konkursa „Životna sredina bez cenzure“, koji je organizovala kompanija MTECO Kneževac, pod patronatom Foto-saveza Srbije.\nNa zvaničnom otvaranju dodeljene su specijalne nagrade i priznanja najkreativnijim autorima fotografija.\nNa otvaranju izložbe biće prisutni i pobednici foto konkursa „Životna sredina bez cenzure“, prvoplasirani autor El Gvojos za fotografiju „Avet civilizacije“, Zoran Milutinović, koji je osvojio drugu nagradu za fotografiju „Deponija u Vinči“, kao i Milenko Savović, koji je nagrađen trećim mestom za fotografiju „Oreol“. Pohvale žirija dobili su Goran Pomorisac za fotografiju „Događaj na vodi“ i Milorad Drča za fotografiju „Čamac na Drini“.\nIdeja foto konkursa „Životna sredina bez cenzure“ bila je da autori fotografija, kroz objektiv fotoaparata ili mobilnog telefona, zabeleže sopstveno viđenje na temu očuvanja životne sredine, kreirajući originalne radove bez cenzure.\nIzložba fotografija biće otvorena do 22. decembra 2017. godine.


Dogs in Kavala, NAKED i Šajzerbiterlemon nominovani za HEMI Music Awards (HMA) 2021 - Moja Srbija\nDogs in Kavala, NAKED i Šajzerbiterlemon nominovani za HEMI Music Awards (HMA) 2021\nTri srpska benda, Dogs in Kavala, NAKED i Šajzerbiterlemon našli su se na spisku nominovanih bendova za prvo izdanje HEMI Music Awards (HMA) 2021. godine. Ova tri benda uspešno su savladala konkurenciju koja broji čak 285 izuzetnih evropskih umetnika iz širokog muzičkog raspona, te su odlukom međunarodnog žirija odabrani među svega 27 umetnika i bendova iz čak 9 zemalja Srednje i Jugoistočne Evrope.\nOva tri predstavnika iz Srbije u početnoj fazi HMA 2021. dobijaju priliku da učestvuju u aktivnostima koje će im pomoći da procene svoju sposobnost pristupa novim teritorijima, dok paket za nominovane podrazumeva akreditacije za učestvovanje na evropskim „showcase” festivalima i konferencijama, ocenu poslovanja koju donose uprave koji se bave izvozom, treninge i medijsku pokrivenost.\nOd nominovanih izvođača, samo njih 9, odnosno jedan po zemlji proći će u drugu fazu HMA-a gde će dobiti personalizovanu podršku, napredno usavršavanje i umrežavanje. Korak je to do treće i poslednje faze HMA 2021, u kojoj će tri dobitnika zaraditi nagradni paket koji pokriva troškove snimanja, promo kampanja, učestvovanja na odabranim muzičkim konferencijama i sve troškove putovanja na međunarodne festivale i događaje, ukupne vrednosti nagrade od 6.000 evra po pobedniku.\n« XX Bijenale studentske grafike Srbije\nKreativni centar: U potrazi sa suncem »